
Parlamentul  României

Camera  Deputaţilor

Comisia pentru industrii si servicii





                 Bucureşti, 07.11.2007








                    Nr.23/328/2007
AVIZ

asupra proiectului de Lege pentru aprobarea Ordonanţei de urgenţă a Guvernului nr.73/2007 privind organizarea şi funcţionarea Agenţiei pentru Serviciile Societăţii Informaţionale


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru tehnologia informaţiei şi comunicaţiilor, cu proiectul de Lege pentru aprobarea Ordonanţei de urgenţă a Guvernului nr.73/2007 privind organizarea şi funcţionarea Agenţiei pentru Serviciile Societăţii Informaţionale, transmis cu adresa nr. P.L.x 714 din 29 octombrie 2007, înregistrat sub nr.23/328 din 30 octombrie 2007.


Consiliul Legislativ, cu avizul nr.656/28.05.2007, avizează favorabil proiectul de lege.



Examinarea proiectului de lege a avut loc în şedinţa comisiei din data de 06 noiembrie 2007. La dezbaterile asupra proiectului de lege au participat specialişti din partea Ministerului Economiei şi Finanţelor.



Proiectul de lege are ca obiect de reglementare organizarea şi funcţionarea Agenţiei pentru Serviciile Societăţii Informaţionale, instituţie publică cu personalitate juridică în subordinea Ministerului Comunicaţiilor şi Tehnologia Informaţiei.



În urma dezbaterilor, membrii comisiei au hotărât, cu majoritate de voturi, avizarea negativă a proiectului de lege.


În raport de obiectul şi conţinutul său, proiectul de lege face parte din categoria legilor organice fiind incidente prevederile art.117 alin.(3) din Constituţia României, republicată.


În conformitate cu prevederile art.75 alin.(1) şi (3) din Constituţia României, republicată, Cameră decizională pentru acest proiect de lege este Senatul.

PREŞEDINTE,
Iulian Iancu
Consilier parlamentar, Silvia Vlăsceanu

Expert parlamentar, Isabela Robe

